Līgums Nr. skatīt e-doc faila nosaukumā
par degvielas iegādi
(iepirkuma identifikācijas Nr.RŪ-2025/9)

PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas ūdens”,  reģ. Nr.40103023035,  tās valdes priekšsēdētāja Krišjāņa Krūmiņa personā, kurš darbojas uz SIA „Rīgas ūdens” valdes 2025.gada 6.maija lēmuma (protokols Nr.2.4.1/2025/30) pamata, turpmāk Pircējs, no vienas puses,
SIA “KOOL LATVIJA”, reģ.Nr.40203022089, tās valdes locekļa Sanda Šteina personā, kurš darbojas uz SIA “KOOL LATVIJA” statūtu pamata, turpmāk Pārdevējs, no otras puses,
turpmāk abi kopā Puses, noslēdz šādu līgumu, turpmāk Līgums:

1. Līguma priekšmets

1.1. Pārdevējs atbilstoši atklāta konkursa “Degvielas iegāde”, iepirkuma identifikācijas Nr.RŪ–2025/9, Nolikumam, Pārdevēja piedāvājumam un Līguma Pielikumam Nr.1 (Tehniskā specifikācija) pārdod, bet Pircējs pērk Pārdevēja degvielas uzpildes stacijās Latvijas Republikas teritorijā, turpmāk tekstā „DUS”, izmantojot Pircējam piešķirtās kredītkartes, turpmāk tekstā „Karte”, benzīnu E95 un dīzeļdegvielu (gan vasaras, gan ziemas), turpmāk tekstā “Prece” vai “Degviela”.

2. Preces pirkšanas kārtība, izmantojot Kartes

2.1. Par derīgu uzskatāma Karte, kura atbilst Pārdevēja izdoto kredītkaršu raksturlielumiem un kuras tekošajā kontā, turpmāk tekstā „Konts”, atrodas tik liela naudas summa (Pircējam piešķirts Kredīts), kas nepieciešama un pietiekama Pircēja izvēlēto Preču cenu samaksai.
2.2. Pircējs pasūta Pārdevējam Kartes, norādot Karšu izgatavošanai un turpmākai lietošanai nepieciešamo informāciju, kā arī katrai Kartei piešķiramo kredītlimitu (turpmāk tekstā “Kartes pieteikums”). 
2.3. Pircējs apņemas ievērot Pārdevēja norādījumus, kas attiecas uz Karšu izmantošanu, nodrošinot, ka tos ievēro Pircēja pilnvarotie Karšu lietotāji. 
2.4. Pārdevējs piešķir Pircējam Preču iegādes apjomu litros vienam kalendārajam mēnesim (turpmāk tekstā “Kredīts”), kāds ir norādīts Kartes pieteikumā. Pārdevējs nodrošina Preces saņemšanu noteiktā Kartes Kredīta apjomā.
2.5. Pircējs var iegādāties benzīnu un dīzeļdegvielu Pārdevēja DUS saskaņā ar Karšu pieteikumā norādīto Kartes kategoriju un Kredītu.
2.6. Pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes 5 (piecu) darba dienu laikā.
2.7. Pārdevējs apņemas 3 (trīs) dienu laikā pēc Pircēja pieprasījuma saņemšanas nodrošināt pieprasītā laika perioda (ne vēlāka par 30 (trīsdesmit) kalendārajām dienām) situācijas detalizēta apraksta sniegšanu. Pēc atsevišķa pieprasījuma Pārdevējs nodrošina video ieraksta ilgstošu saglabāšanu.

3. Līguma cenu un norēķinu kārtība

3.1. [bookmark: _Hlk98844687]Puses vienojas, ka Pārdevējs Pircējam sniedz atlaidi no Preces mazumtirdzniecības cenas: benzīnam E95 - 0,112 EUR/litrā bez PVN (vienpadsmit centi un divas centa desmitdaļas) un dīzeļdegvielai - 0,120 EUR/litrā bez PVN (divpadsmit centi). Minētā atlaide ir piemērojama Preces pirkšanas brīdī un atlaide ir spēkā visu Līguma darbības laiku. Atlaide tiek norādīta Konta pārskatā (Konta pārskats ir jebkāda nosaukuma dokuments, kurā atspoguļoti visi Kartes darījumi).
3.2. Katra mēneša sākumā līdz 6. (sestajai) darba dienai Pārdevējs par iepriekšējo kalendāro mēnesi nosūta Pircējam uz elektroniskā pasta adresi rigasudens@rigasudens.lv elektroniski sagatavotu Kartes Konta pārskatu par Kartes darījumiem un rēķinu. Pēc Pircēja pilnvarotās personas – [..] pieprasījuma, kas tiek nosūtīts uz Pārdevēja elektroniskā pasta adresi, Pārdevējs nosūta rēķinu un Kartes Konta pārskatu papīra formātā pa pastu.
3.3. Pircējs apmaksā Pārdevēja rēķinu 30 (trīsdesmit) kalendāra dienu laikā no Kartes Konta pārskata un rēķina saņemšanas dienas ar pārskaitījumu uz Pārdevēja rēķinā norādīto bankas kontu.
3.4. Kopējā Līguma cena nevar pārsniegt Līguma 8.3.punktā noteikto Līguma kopējo summu.

4. Preces kvalitāte

4.1. Precei, kas tiek pārdota saskaņā ar Līguma noteikumiem, jāatbilst izgatavotājrūpnīcas izsniegtajam kvalitātes sertifikātam un Latvijas Republikas normatīvo aktu, standarta prasībām, kā arī klimatiskajiem apstākļiem un sezonai.

5. Pušu atbildība

5.1. Puses nes pilnu materiālo atbildību par Līguma saistību neizpildi vai nepienācīgu izpildi.
5.2. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā, ja Līgumā nav noteikta cita zaudējumu atlīdzināšanas kārtība.
5.3. [bookmark: _Hlk98844823]Līgumsaistību izpildes nodrošinājums tiek noteikts EUR 25 000,00 (divdesmit pieci tūkstoši euro un 00 centi) apmērā. Līgumsaistību izpildes nodrošinājumam jābūt spēkā visā Līguma darbības laikā.
5.4. Pārdevējs līgumsaistību izpildi nodrošina ar kredītiestādes, kura saņēmusi atļauju sniegt finanšu pakalpojumus Eiropas Savienības vai Eiropas Ekonomiskās zonas dalībvalstī, ekspromisorisku garantiju vai apdrošināšanas kompānijas, kura saņēmusi atļauju sniegt apdrošināšanas pakalpojumus Eiropas Savienības vai Eiropas Ekonomiskās zonas dalībvalstī, ekspromisorisku garantiju un kuras teksts iepriekš saskaņots ar Pircēju. Garantijā jābūt nepārprotami norādītam, ka tai ir piemērojami Starptautiskās Tirdzniecības palātas izdotie Vienotie noteikumi par pieprasījumu garantijām Nr.758 (“The ICC Uniform Rules for Demand Guaranties”, ICC Publication No.758). Visus jautājumus, ko neregulē minētie noteikumi, regulē Latvijas normatīvie tiesību akti.
5.5. Ar līgumsaistību izpildes nodrošinājumu kredītiestāde vai apdrošināšanas kompānija uzņemas neatsaucamo beznosacījuma galvojuma saistību veikt Pircējam pieprasītās naudas summas samaksu, iestājoties vismaz vienam no šādiem apstākļiem:
5.5.1. Pārdevējs ir piegādājis normatīvajiem aktiem neatbilstošas kvalitātes Degvielu vai klimatiskajiem apstākļiem un sezonai neatbilstošu Degvielu, ar ko Pircējam nodarīti zaudējumi. Gadījumā, ja Pārdevējs neatzīst Pircēja izvirzītās pretenzijas par Degvielas kvalitāti un Puses nevar vienoties, Degvielas paraugi tiek nodoti neatkarīgai laboratorijai analīžu veikšanai, kuras slēdziens ir Pusēm saistošs;
5.5.2. Pārdevējs ir likvidējis vai pārcēlis uz citu vietu atklāta konkursa “Degvielas iegāde”, id.Nr.RŪ-2025/9, Tehniskā piedāvājuma 7.punktā norādītās Degvielas uzpildes stacijas, ar ko Pircējam nodarīti zaudējumi;
5.5.3. Pārdevējs Līguma darbības laikā ir vienpusēji mainījis piedāvājumā atklātam konkursam “Degvielas iegāde”, id.Nr.RŪ-2025/9, norādīto degvielas iegādes atlaižu apjomu;
5.5.4. Pārdevējs ir vienpusēji atkāpies no Līguma.
5.6. Pārdevējs iesniedz Pircējam līgumsaistību izpildes nodrošinājumu 10 (desmit) dienu laikā no Līguma abpusējas parakstīšanas dienas. 
5.7. Pircējs atgriež līgumsaistību izpildes garantiju Pārdevējam ne vēlāk kā 30 (trīsdesmit) dienu laikā pēc saistību izpildes atbilstoši Līgumam.

6. Kartes pazaudēšana

6.1. Ja Karte tiek pazaudēta vai prettiesiski nonāk trešās personas valdījumā, par to Pircēja pilnvarotajai personai nekavējoties jāziņo Izpildītājam pa diennakts tālruni [..], kā arī 48 stundu laikā jānosūta rakstisks paziņojums uz  e-pastu: [..] vai pa pastu [..], norādot pilnu kartes numuru. Telefonisks paziņojums iespējami īsākā laikā obligāti jāapstiprina rakstveidā.
6.2. Pēc tam, kad Pircējs ir atbilstoši paziņojis Pārdevējam par Kartes zādzību, nozaudēšanu vai nonākšanu trešās personas faktiskā valdījumā, Karte nekavējoties tiek anulēta, un Pārdevējs uzņemas pilnu atbildību par visiem turpmākiem darījumiem, kas veikti ar anulēto Karti.
6.3. Strīda gadījumā apziņošanas faktu apliecina Pircēja rakstiskais pieteikums par Kartes slēgšanu.

7. Pretenzijas un to izskatīšanas kārtība

7.1. Pretenzijas par varbūtējām kļūdām Kartes konta pārskatā Pārdevējs pieņem rakstiski 60 (sešdesmit) dienu laikā no dienas, kad Pircējs ir saņēmis Kartes konta pārskatu.
7.2. Pamatojoties uz Pircēja iesniegumu, Pārdevējs veic izmeklēšanu, kuras rezultātā piestāda izvērstu Konta izrakstu Pircējam 10 (desmit) dienu laikā pēc Pircēja iesnieguma saņemšanas dienas.
7.3. Visus strīdus un domstarpības, kas varētu rasties, izpildot Līgumu, Puses risina pārrunu ceļā. Gadījumā, ja Puses nevar vienoties, strīdus izskata Latvijas Republikas tiesu iestādēs atbilstoši Latvijas Republikas normatīvajos aktos noteiktai kārtībai.

8. Kartes un Līguma darbības laiks

8.1. Kartes derīguma termiņš ir uz laiku līdz spēkā ir Līgums. Ja Kartes derīguma termiņš beidzas pirms Līguma darbības izbeigšanās, Pārdevējs bez papildu maksas izsniedz Pircējam jaunas Karti. 
8.2. Pārdevējs 10 (desmit) dienu laikā no Līguma parakstīšanas dienas iesniedz Pircējam Līguma 5.3.punktā minēto līgumsaistību izpildes nodrošinājumu.
8.3. Līgums stājas spēkā dienā, kad Pārdevējs iesniedz Pircējam Līguma 5.3.punktā minēto līgumsaistību izpildes nodrošinājumu. Līgums ir spēkā līdz saistību izpildei. Pārdevējs pārdod un Pircējs pērk Preci 36 (trīsdesmit sešu) mēnešu laikā, skaitot no Līguma spēkā stāšanās dienas, vai līdz brīdim, kad kopējā Līguma summa sasniedz 2 000 000,00 (divi miljoni euro un 00 centi) EUR (bez PVN), atkarībā no tā, kurš no apstākļiem iestājas pirmais.
8.4. Pircējs var pārtraukt Līgumu, rakstiski paziņojot par to Pārdevējam 30 (trīsdesmit) dienas iepriekš. Pircējam Līguma pārtraukšanas dienā ir jāatdod Kartes Pārdevējam, un Pircējam ir tiesības saņemt atpakaļ Kartē esošo Pircēja avansā pārmaksāto, neizlietoto summu Kartes nodošanas dienā.
8.5. Puses vienojas, ka Pircējam ir tiesības uzskatīt, ka Pārdevējs ir vienpusēji atkāpies no Līguma, ja Pārdevējs:
8.5.1. pārdod Pircējam Preci par cenu, kas ir augstāka par Pārdevēja mazumtirdzniecībā noteikto cenu vai nepiemērojot Līguma 3.1.punktā noteikto atlaidi un nav veicis rēķina korekciju pēc Pircēja iebildumu saņemšanas;
8.5.2. vairāk kā 3 (trīs) reizes nenodrošina Pircējam iespēju iegādāties Preci, izmantojot Kartes visās Pārdevēja DUS;
8.5.3. vairāk kā 3 (trīs) reizes ir pārdevis nekvalitatīvu Preci vai sezonas apstākļiem neatbilstošu Preci;
8.5.4. ir būtiski mainījis Preces mazumtirdzniecības vietas, sakarā ar ko Pircējam nav ekonomiski izdevīgi iegādāties Preci Pārdevēja DUS;
8.5.5. sistemātiski kavē Līguma 3.2.punktā minēto Karšu kontu pārskatus iesniegšanu vai vispār tos neiesniedz.
8.6. Par vienpusēju atkāpšanos no Līguma Pārdevējs atlīdzina Pircējam zaudējumus, kurus Puses novērtē neizlietotās līgumsaistību izpildes nodrošinājuma summas apmērā. 
8.7. Ja Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, Pircējam ir tiesības vienpusēji izbeigt Līgumu.
8.8. Citos Līgumā tieši neparedzētajos gadījumos Pircējs ir tiesīgs vienpusēji atkāpties no Līguma, par to vismaz 3 (trīs) mēnešus iepriekš rakstveidā informējot Pārdevēju. Šajā punktā noteiktajā gadījumā Pircējs neatlīdzina Pārdevējam zaudējumus, kas radušies Līguma darbības izbeigšanas rezultātā.

9. Nepārvarama vara

9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus Puses nevarēja paredzēt un novērst racionāliem līdzekļiem. Šeit pieskaitāmi trešo personu prettiesiska rīcība, dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.
9.2. Šādu apstākļu pastāvēšanas gadījumā viena no Pusēm 3 (trīs) dienu laikā nosūta paziņojumu otrai Pusei un rakstveidā vienojas par Līguma noteikumu tālāko izpildi, kā arī ziņo rakstiski otrai Pusei par laika pagarinājumu, kas nepieciešams saistību izpildei. Tāpat arī vienai Pusei ir jāziņo otrai Pusei par to, kad ir beigusies nepārvaramas varas un ārkārtēju apstākļu darbība, uz ko balstoties, Puses vienojas par turpmākajām Līguma darbības sekām.
9.3. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
9.4. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.
9.5. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta un Puses veic savstarpējo norēķinu.
9.6. Nepārvaramas varas apstākļu esamība ir jāpierāda Pusei, kura uz tiem atsaucas.

10. Noslēguma noteikumi

10.1. Līgums sagatavots latviešu valodā un parakstīts elektroniski uz 5 (piecām) lapām ar Pielikumu Nr.1 (Tehniskā specifikācija) uz 1 (vienas) lapas.
10.2. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
10.3. Pircēja kontaktpersonas un to pilnvaras:
10.3.1. [..];
10.3.2. [..];
10.3.3. [..].
10.4. Pārdevēja kontaktpersona Līguma izpildē ir [..].
10.5. [bookmark: _Hlk129272215]Puses vienojas, ka otras Puses iesniegtie personas dati, kas nepieciešami Līguma izpildei, tiks apstrādāti tikai Līguma saistību izpildes nodrošināšanai un saskaņā ar spēkā esošo tiesību aktu prasībām un Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
10.6. Pārdevējs apņemas ievērot SIA “Rīgas ūdens” Piegādātāju rīcības kodeksā (turpmāk – Kodekss), kas pieejams Pircēja tīmekļvietnē https://www.rigasudens.lv/sites/‌default/files/Rigas%20udens_Piegadataju%20ricibas%20kodekss.pdf, noteiktās prasības. Pārdevējs nodrošina, ka ar Kodeksu iepazīstas un tajā noteiktās prasības ievēro Pārdevēja Līguma izpildē iesaistītie darbinieki un apakšuzņēmēji, kā arī apakšuzņēmēju apakšuzņēmēji. Piegādātāju rīcības kodekss ir neatņemama Līguma sastāvdaļa.
10.7. Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.
10.8. Visi Līguma grozījumi un papildinājumi tiek noformēti rakstveidā un stājas spēkā, kad tos ir parakstījušas abas Puses.
10.9. Puses ar saviem parakstiem apliecina, ka viņām ir saprotams Līguma saturs, nozīme un sekas, atzīst Līgumu par pareizu, savstarpēji izdevīgu un labprātīgi vēlas to apliecināt.

11. Pušu paraksti un rekvizīti

